钦定古今图书集成/明伦汇编/闺媛典/第015卷 > 桃花美人行 陈鹤
## 钦定古今图书集成/明伦汇编/闺媛典/第015卷 > 桃花美人行 陈鹤

“鸾帏鸳阁恋无因，珠镜牙妆久自尘。相逢柳絮心还
乱，相见桃花意转新。聊作逍遥步，独立可怜春。”“春日
春花复可怜，春心飘荡讵能前。自知颜色非春色，自
惜今年异昔年。眉凋难学柳，步弱不成莲。臂褪珊瑚
钏，鬓谢凤凰钿。行随双蝶偏羞寡，坐同孤月却憎圆。
羞寡憎圆两意深，桃花桃叶一般新。但识花心非妾”
性，不将折取寄离人。